呢啲石刻喺道光九年到同治五年間刻成，歷時37年，用嘅石料係稱為「紫雲」嘅肇慶端石，無論勾摹定刻工都好精妙。佢將收藏嘅漢晉碑帖、歷代書法家嘅真跡法帖、當時嘅名流貴人嘅書信手跡分別分爲摹古、藏真、遺芬，刻成一千幾嚿石頭鑲喺走廊嘅牆壁，同時將呢啲石刻嘅拓本編印成《海山仙館叢帖》，共計68卷、楔叙2卷，係清代重要法帖，經考證，原先嘅石刻《藏真初刻》、《藏真續刻》、《藏真三刻》、《藏真四刻》、《尺素遺芬》等，都有《海山仙館叢帖》合編本或單行本刊行於世。